റാസ്മസ് ലെർഡോഫ്

thumb|right|200px|റാസ്മസ് കമ്പ്യൂട്ടർ സെക്യൂരിറ്റിയെക്കുറിച്ച് Joomla! പ്രോഗ്രാമർമാരുമായി ഒ.എസ്.സി.എം.എസ് 2007-ലെ കോൺഫറൻസിനിടയിൽ സംസാരിക്കുന്നു
റാസ്മസ് ലെർഡോഫ്(ജനനം:നവംബർ 22,1968)ഒരു ഡാനിഷ്-കനേഡിയൻ പ്രോഗ്രാമറാണ്.
പി.എച്ച്.പി. എന്ന പ്രോഗ്രാമിങ്ങ് ഭാഷയുടെ ഉപജ്ഞാതാവുമാണ്‌. ഭാഷയുടെ ആദ്യ രണ്ട് പതിപ്പുകൾ രചിക്കുകയും ജിം വിൻസ്റ്റെഡ് (പിന്നീട് ബ്ലോഗുകൾ സൃഷ്ടിച്ചത്), സ്റ്റിഗ് ബേക്കൻ, ഷെയ്ൻ കാരവിയോ, ആൻഡി ഗട്ട്മാൻസ്, സീവ് സുറാസ്കി എന്നിവരുൾപ്പെടെയുള്ള ഒരു കൂട്ടം ഡെവലപ്പർമാരുടെ നേതൃത്വത്തിൽ പിന്നീടുള്ള പതിപ്പുകളുടെ വികസനത്തിൽ പങ്കെടുക്കുകയും ചെയ്തു. അദ്ദേഹം പദ്ധതിയിലേക്ക് സംഭാവന ചെയ്യുന്നത് തുടരുന്നു.
ആദ്യകാല ജീവിതവും വിദ്യാഭ്യാസവും

ഗ്രീൻലാൻഡിലെ ഡിസ്കോ ദ്വീപിൽ ജനിച്ച ലെർഡോർഫ് തന്റെ ആദ്യ വർഷങ്ങളിൽ ഡെൻമാർക്കിലേക്ക് താമസം മാറി. ലെർഡോർഫിന്റെ കുടുംബം 1980-ൽ ഡെൻമാർക്കിൽ നിന്ന് കാനഡയിലേക്ക് താമസം മാറ്റി, പിന്നീട് 1983-ൽ ഒന്റാറിയോയിലെ കിംഗ് സിറ്റിയിലേക്ക് മാറി.1988-ൽ കിംഗ് സിറ്റി സെക്കൻഡറി സ്കൂളിൽ നിന്ന് ബിരുദം നേടിയ അദ്ദേഹം 1993-ൽ വാട്ടർലൂ സർവകലാശാലയിൽ നിന്ന് സിസ്റ്റം ഡിസൈൻ എഞ്ചിനീയറിംഗിൽ അപ്ലൈഡ് സയൻസിൽ ബിരുദം നേടി. അദ്ദേഹം അപ്പാച്ചെ എച്ച്ടിടിപി സെർവറിലേക്ക് സംഭാവന ചെയ്യുകയും എംഎസ്ക്യൂഎൽ ഡിബിഎംസിലേക്ക്(mSQL DBMS) ലിമിറ്റ്(LIMIT)ക്ലോസ് ചേർക്കുകയും ചെയ്തു. മെയിൻഫ്രെയിം റിലേഷണൽ ഡാറ്റാബേസ് മാനേജ്‌മെന്റ് സിസ്റ്റങ്ങളിൽ (മുമ്പ് ഡിജിറ്റൽ എക്യുപ്‌മെന്റ് കോർപ്പറേഷനിൽ നിന്ന് വി.എം.എസിൽ പ്രവർത്തിക്കുന്ന ഒറാക്കിൾ ആർഡിബി(Oracle Rdb) പോലെയുള്ളത്) ഈ ലിമിറ്റ് ക്ലോസിന്റെ ഒരു വകഭേദം ഒരു ദശാബ്ദക്കാലമായി നിലവിലുണ്ടായിരുന്നു, എന്നാൽ ഉയർന്നുവരുന്ന പിസി-അധിഷ്‌ഠിത ഡാറ്റാബേസുകൾ ഇത് ഇതുവരെ സ്വീകരിച്ചിട്ടില്ല. പിന്നീട് ഇത് മറ്റ് പല എസ്ക്യൂഎല്ലിന് അനുയോജ്യമായ ഡിബിഎംസിൽ നിന്നും സ്വീകരിച്ചു. 1995 ൽ അദ്ദേഹം പിഎച്ചിപി യുടെ ആദ്യ പതിപ്പ് പുറത്തിറക്കി.
കരിയർ

2002 സെപ്റ്റംബർ മുതൽ 2009 നവംബർ വരെ ലെർഡോർഫ് യാഹൂ!ഇങ്കിൽ ഇൻഫ്രാസ്ട്രക്ചർ ആർക്കിടെക്ചർ എഞ്ചിനീയർ എന്ന നിലയിൽ ജോലി ചെയ്തു. 2010-ൽ, അവരുടെ ആപ്ലിക്കേഷൻ പ്രോഗ്രാമിംഗ് ഇന്റർഫേസ് വികസിപ്പിക്കുന്നതിനായി അദ്ദേഹം വിപേ(WePay)-യിൽ ചേർന്നു.2011-ൽ ഉടനീളം അദ്ദേഹം സ്റ്റാർട്ടപ്പുകൾക്കായി ഒരു റോവിംഗ് കൺസൾട്ടന്റായി പ്രവർത്തിച്ചു. 2012 ഫെബ്രുവരി 22-ന് അദ്ദേഹം എറ്റ്‌സിയിൽ(Etsy)ചേർന്നതായി ട്വിറ്ററിൽ അറിയിച്ചു.2013 ജൂലായിൽ റാസ്മസ് ജെലാസ്റ്റിക്കിന്(Jelastic)പുതിയ സാങ്കേതിക വിദ്യ സൃഷ്ടിക്കുന്നതിൽ അവരെ സഹായിക്കാൻ മുതിർന്ന ഉപദേശകനായി ചേർന്നു.

ലോകമെമ്പാടുമുള്ള ഓപ്പൺ സോഴ്‌സ് കോൺഫറൻസുകളിൽ ലെർഡോർഫ് പതിവായി സംസാരിക്കുന്ന ആളാണ്. ഒഎസ്സിഎംഎസ്(OSCMS)2007-ലെ തന്റെ മുഖ്യ അവതരണ വേളയിൽ, ആ വർഷത്തെ കോൺഫറൻസിൽ പ്രതിനിധീകരിക്കുന്ന ഓരോ പ്രോജക്റ്റിലും ഉള്ള സെക്യുരിറ്റി വൾനറബിലിറ്റി അദ്ദേഹം അവതരിപ്പിച്ചു.

2017, 2019 വർഷങ്ങളിലെ വീആർഡെവലപ്പേഴ്സ്(WeAreDevelopers) കോൺഫറൻസുകളിലും ലെർഡോർഫ് പ്രത്യക്ഷപ്പെട്ടു, പിഎച്ച്പിയുടെ ചരിത്രം, 2017 ലെ പുതിയ പിഎച്ച്പി 7 റിലീസ്, 25 വർഷത്തെ പിഎച്ച്പി എന്നിവയെക്കുറിച്ച് ഒരു പ്രസംഗം നടത്തി.
അവാർഡ്

2003-ൽ, എംഐടി(MIT)ടെക്‌നോളജി റിവ്യൂ ടിആർ100-ൽ, 35 വയസ്സിൽ താഴെയുള്ള ലോകത്തിലെ ഏറ്റവും മികച്ച 100 ഇന്നവേറ്റഴ്സിൽ ഒരാളായി ലെർഡോർഫ് തിരഞ്ഞെടുക്കപ്പെട്ടു.
ഇതും കാണുക

* List of University of Waterloo people
അവലംബം


പുറമെ നിന്നുള്ള കണ്ണികൾ

*വ്യക്തിപരമായ വെബ്‌സൈറ്റ്
*Do You PHP? An introductory article by Rasmus Lerdorf about the past, the present and the future of PHP.
*Oreilly.com:Online Catalog
പ്രധാന അഭിമുഖങ്ങൾ

*On O'Reilly
*On sitepoint.com - Where Rasmus answers some questions put together by the SitePoint community.
*Audio Conversation from itconversations.com
*Interview on the FLOSS Weekly podcast with Leo Laporte and Chris DiBona
ഇവയും കാണുക

*വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1968-ൽ ജനിച്ചവർ